哲學家柏拉圖曾經講過
「音樂賦予宇宙以靈魂，
心以羽翼，
想像以飛翔，
生活以一切。」
音樂總係我哋生活嘅一大部份
創作同表演音樂
聯結起不同國度同命運嘅人
聯結起你同你嘅玩伴
你嘅觀眾
同你自己
每當我開心、悲傷
無聊，或者壓力大
我都會聽同創作音樂
細個時，我彈鋼琴
長大啲，我彈吉他
返高中嗰時
音樂就成為咗我命定之事
每個樂隊都有我份
每場音樂活動都有我嘅身影
音樂包圍著我
令我成為自己
畀咗我歸屬
我曾經做咩都好有節奏
我記得細個時
喺學校走廊度行時
我會摞手喺大骳度打節拍
呢個係緊張嘅習慣
而我成日都好緊張
我覺得我鍾意節奏嘅重複
佢會令我平靜
讀高中嗰時
我開始上樂理課
我覺得佢係我上過嘅最好嘅課
就同理論課、歷史課咁
我哋學一點我唔知係咩嘅嘢
上課我哋基本上只係聽歌
討論歌曲對我哋嘅意義
再分析
搵到呢首歌好聽嘅原因
每週三，我哋就會做「節奏聽寫」
而我就做得好好
我哋老師會畀我哋幾條樂譜線
一個節拍符號
之後佢就會講一段節奏
我哋就要用合適嘅記號記低
就好似咁：
ta ta tuck-a tuck-a ta
ta tuck-a-tuck-a-tuck-a, tuck-a
我好鍾意咁
節奏嘅簡單
基本嘅兩到四條樂譜線
幾乎一切都喺度講緊故仔
就好似有好多可能性咁
你再加上一段旋律就得喇
（吉他聲）
節奏係旋律同音韻和諧嘅基礎
佢賦予咗結構同穩定
音樂由三部份組成——
節奏、旋律同和諧性
就好似我哋嘅生活咁
音樂有節奏
我哋有日常生活同習慣
我哋知道要做啲咩維持正常生活
之後繼續咁生活
你可能冇注意到
但事實確實係咁
（吉他聲）
等我嚟講得簡單啲
生活本身似乎好無聊
但係帶嚟咗節拍、心跳
再加埋你生活中嘅事
加啲質感
家人朋友
一切令到你生活和諧嘅嘢
而喺你嘅歌裏面
就係和聲
抑揚頓挫
一切多音調嘅因素
就創造咗優美嘅和絃同節奏
（吉他聲）
你就喺度
你喺一切之上
控制韻律節奏
因為你就係旋律本身
事物可能會改變、發展
但係無論我哋做咩
我哋本身都冇變到
就好似雖然旋律發生咗改變
首歌都仲係嗰首歌
無論你做咩
節奏都伴隨著你
仲有節拍同心跳
我畢業之後
去咗大學
一切都消失咗
當我啱到大學嗰時
我覺得好迷茫
雖然有時我都幾鍾意大學生活嘅
但有時
我覺得自己好似被遺棄咗
只能夠自己照顧自己
就好似我從熟悉嘅環境
被流放到陌生環境
冇節奏、冇和聲
原來嘅生活不復返
剩低我自己
（吉他聲）
寂靜，同自己嘅旋律
但呢一切都開始動搖
因為我唔知道自己喺度做緊咩
我冇任何自己嘅和絃
或者節奏
或者感知節拍嘅拍打
（吉他聲）
之後我開始聽其他聲音
（吉他聲）
異常
跑調嘅音樂
而我聽得越多
我嘅旋律就越似佢哋
逐漸，我開始迷失自我
就好似我被海水沖走咗
之後下一刻
（吉他聲）
我可以聽到
我感受得到
呢個就係我
我就喺度
我與眾不同
我冇頹廢
只不過發生咗啲改變
我通過音樂嚟處理生活中嘅變化
音樂同生活之間有種美妙嘅聯繫
既可以通向現實
同時又可以逃離現實
音樂係你嘅一部份
你同音樂相輔相成
音樂唔單止只指揮我哋嘅生活
而且仲「創作」埋
咁講好似有啲誇張
但係聽我講
音樂係我哋
同我哋周圍一切嘅基本
音樂畀咗我激情
而物理曾經都係我嘅興趣
我學得越多
就發現越多佢哋之間嘅聯繫
特別係弦理論
我知道呢個只係眾多物理理論中嘅一個
但係佢話畀我知
弦理論嘅一方面，最簡單嘅方式 係呢個：
物質由原子組成
原子由質子、中子同電子組成
而佢哋又由誇克組成
「弦理論」就係咁嚟噶喇
理論認為誇克係由細連續串組成
而呢啲連續串嘅震動就形成咗一切事物
加來 道雄 曾經喺一個
叫做「果殼中嘅宇宙」
嘅講座中講過
「弦理論係最簡單嘅
宇宙嘅四種力
萬有引力、電磁力 強相互力、弱相互力
都可以睇成音樂
細細個橡筋演奏嘅音樂」
喺講座度，佢進一步解釋咗
物理就係呢啲「弦」嘅和諧法則
而化學，就好似呢啲「弦」嘅旋律
宇宙，就係「弦嘅交響樂」
呢啲「弦」支配著宇宙
組成一切我哋所見所知嘅嘢
佢哋係音符
但又創造、連接我哋
正如你所見
音樂無處不在
（吉他聲）
當我望向世界
我見到音樂就喺我哋身邊
當我望向我自己
我見到音樂
而我嘅生活都被音樂定義咗
我通過音樂搵到自我
音樂
無處不在
音樂會變化
增長或減少
但佢一直喺度
支持著我哋
將我哋之間聯結起嚟
畀我哋睇宇宙嘅美麗
所以如果你覺得迷茫
就停低聽你自己嘅音樂
多謝
（掌聲）